钦定古今图书集成/明伦汇编/官常典/第728卷 > 蔡蒙吉
## 钦定古今图书集成/明伦汇编/官常典/第728卷 > 蔡蒙吉

按《广东通志》：“蒙吉，程乡人。生而颖异，八岁能诵《五经》，
十二应童子进士，授韶州司户兼司法。值元乱，杨执
中檄权梅州总管。德祐二年，元招讨使易正陷梅州，
蒙吉被执，使其下陈一元守之，因骂曰：‘吾死国尔，宁
事汝邪’？暴其尸三日，颜色如生。一元异而瘗之。明年
三月，文天祥复梅州，始具棺殓，还葬于乡。”